|  |
| --- |
| Številka: 840-1/2024-52 |
| Ljubljana, dne 21. 06. 2024 |
| EVA 2024-1911-0006 |
| **GENERALNI SEKRETARIAT VLADE REPUBLIKE SLOVENIJE****gp.gs@gov.si** |
| ZADEVA: Predlog resolucije o nacionalnem programu varstva pred naravnimi in drugimi nesrečami v letih od 2024 do 2030 - predlog za obravnavo |
| 1. Predlog sklepov vlade: |
| Na podlagi drugega odstavka 2. člena21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22), 41. členom Zakona o varstvu pred naravnimi in drugimi nesrečami (Uradni list RS, št. 51/06 – uradno prečiščeno besedilo, 97/10, 21/18 – ZNOrg in 117/22) in 14. členom Zakona o varstvu pred požarom (Uradni list RS, št. 3/07 – uradno prečiščeno besedilo, 9/11, 83/12, 61/17 – GZ, 189/20 – ZFRO in 43/22) je Vlada Republike Slovenije na ….. seji dne .........., pod ………. točko dnevnega reda sprejela naslednji S K L E PVlada Republike Slovenije je določila besedilo Predloga resolucije o nacionalnem programu varstva pred naravnimi in drugimi nesrečami v letih od 2024 do 2030 in ga pošlje Državnemu zboru Republike Slovenije. Barbara Kolenko Helbl generalna sekretarkaPrejmejo:* ministrstva
* vladne službe
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
|  |
| **3.a Osebe, odgovorne za strokovno pripravo in usklajenost gradiva:** |
| Leon Behin, generalni direktor Uprave Republike Slovenije za zaščito in reševanje. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
|  |
| **4. Predstavniki vlade, ki bodo sodelovali pri delu državnega zbora:** |
| * Marjan Šarec, minister za obrambo,
* Leon Behin, generalni direktor Uprave RS za zaščito in reševanje
 |
| **5. Kratek povzetek gradiva:** |
| V Resoluciji o nacionalnem programu varstva pred naravnimi in drugimi nesrečami v letih od 2024 do 2030 so na podlagi ocen tveganj in zmožnosti obvladovanja tveganj nesreč, ocen ogroženosti in ocene stanja varstva pred naravnimi in drugimi nesrečami določeni temeljni cilji, ključne usmeritve za dosego ciljev in nadaljnji razvoj sistema varstva pred naravnimi in drugimi nesrečami do leta 2030. Poleg nacionalnih interesov, nacionalni program upošteva tudi obveznosti Slovenije, ki izhajajo iz sprejetih mednarodnih in regionalnih pogodb, konvencij in sporazumov ter sklenjenih dvostranskih sporazumov. Nacionalni program daje poudarek preventivi, zmanjšanju tveganj nesreč in njihovemu preprečevanju ter prizadevanjem za krepitev odpornosti družbe in posameznika na naravne in druge nesreče. Preventivne ukrepe in dejavnosti se bo v zahtevanem obsegu upoštevalo na vseh resornih področjih, pri dopolnjevanju ali spreminjanju sistemske in področne zakonodaje na državni in lokalni ravni, za učinkovito zaščito, reševanje in pomoč ter boljšo obnovo oziroma nadomestno gradnjo infrastrukture po nesreči. Državni načrti zaščite in reševanja bodo še naprej temeljni načrti za načrtovanje odziva ob naravnih in drugih nesrečah velikega obsega, nesrečah, ki lahko povzročijo veliko število ranjenih ali poškodovanih, oziroma nesrečah, ki jih povzročijo sodobni viri ogrožanja. Posodobljen bo način zbiranja in obdelave podatkov v prilogah k načrtom ter okrepljeno sodelovanje z nosilci načrtovanja pri pripravi in usklajevanju načrtov s temeljnimi načrti. Težišče dejavnosti bo krepitev ozaveščenosti in usposobljenosti prebivalcev za pripravo na nesreče in ravnanje ob njih. Nadaljeval se bo razvoj in posodabljanje opazovalnih, informacijskih, komunikacijskih, logističnih in drugih sistemov za zaščito, reševanje in pomoč. Spodbujali bomo souporabo skupnih državnih komunikacijskih in informacijskih sistemov ob zagotavljanju vsaj enake oziroma boljše kakovosti storitev, upoštevajoč specifičnosti sistema varstva pred naravnimi in drugimi nesrečami, kot enega izmed sistemov nacionalne varnosti ter iz tega izhajajoče potrebe po avtonomnosti.Nadaljnji razvoj sil za zaščito, reševanje in pomoč bo tudi v prihodnje temeljil na spodbujanju in širjenju prostovoljstva, krepitvi in usmerjenemu razvoju poklicnih struktur, modularni organiziranosti in prilagodljivosti sestavov konkretnim razmeram. Nadaljevale se bodo aktivnosti za izboljšanje položaja reševalcev v družbi ter skrb za njihovo ustrezno opremljenost in usposobljenost. Na vseh ravneh se bo nadaljevalo z reorganizacijo civilne zaščite tako, da se bo povečala specializacija enot in služb, ki jih popolnjujejo pripadniki civilne zaščite, pri čemer se bo upoštevalo ogroženost in organizacijska merila. Nadaljevalo se bo številčno zmanjšanje dolžnostnih sestavov ob hkratnem povečanju učinkovitosti in ustreznega odziva vseh sil za zaščito, reševanje in pomoč ter krepitvi zmožnosti za vzajemno zagotavljanje reševalne pomoči v okviru Evropske unije in z državami v regiji.Z vzpostavitvijo in dograditvijo vseslovenskih centrov za velike požare v naravnem okolju, protipoplavno zaščito, za žled in ujme se bodo zagotovili infrastrukturni pogoji za izboljšanje načrtovanja, organiziranja, usposabljanja in operativne odzivnosti reševalnih enot in služb, organov ter drugih operativnih sestav društev in nevladnih organizacij ter s tem napredek pri preprečevanju tveganj in krepitvi odpornosti na podnebno pogojene nesreče na državni, regionalni in lokalni ravni. Na področju usposabljanja bo prednost namenjena kadrovski širitvi in posodobitvi ter povečanju infrastrukturnih zmogljivosti v izobraževalnem centru na Igu in enotah v Sežani in Pekrah ter nadaljevanju načrtnega posodabljanja in širjenja programov usposabljanja za različne ciljne skupine. Nadaljevalo se bo opremljanje in zagotavljanje pogojev za izvajanje teoretičnega usposabljanja na daljavo, vključno s preverjanjem in ocenjevanjem znanja. Nadaljevalo se bo z intenzivnim mednarodnim sodelovanjem na področju varstva pred naravnimi in drugimi nesrečami. Republika Slovenija bo nadaljevala z aktivno vlogo pri krepitvi mehanizma Unije na področju civilne zaščite in pri sodelovanju z državami v širši regiji. Nadaljevalo se bo načrtno izvajanje razvojno-raziskovalnih projektov, ki vključujejo razvojno-raziskovalne naloge in projekte, ki se financirajo iz integralnega proračuna in evropskih sredstev. Sistem financiranja varstva pred naravnimi in drugimi nesrečami se ne bo bistveno spreminjal. V okviru proračunskih možnosti na državni in lokalni ravni se bo prizadevalo, da se zagotovi načrten razvoj ključnih programov in temeljna dejavnost različnih reševalnih služb. Nadaljevali se bodo zlasti že uveljavljeni programi za izboljšanje varstva pred požari v naravnem okolju, za posodabljanje gasilske zaščitne in reševalne opreme ter izenačevanje materialne opremljenosti reševalnih služb med občinami, ki imajo slabše materialne pogoje.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki |  NE |
| e) | socialno področje |  NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR**:Za izvajanje Resolucije bodo v letih 2024 in 2025 zagotovljene pravice porabe v sprejetem proračunu pri proračunskemu uporabniku 1912 - Uprava RS za zaščito in reševanje. Pravice porabe za izvajanje resolucije v letih od 2026 do 2030 se bodo zagotavljale v znesku, določenim s proračunom, v skladu z vsakoletnim Zakonom o izvrševanju proračuna Republike Slovenije in drugimi javno finančnimi predpisi (Zakonom o fiskalnem pravilu, vsakokratnem veljavnem Odloku o okviru za pripravo proračunov sektorja država, ki določa zgornji obseg izdatkov državni proračun). Ocena finančnih posledic do leta 2030 je predvidena v Resoluciji o nacionalnem programu varstva pred naravnimi in drugimi nesrečami v letih od 2024 do 2030. Natančnejše finančne posledice bodo določene z letnimi nacionalnimi programi varstva pred naravnimi in drugimi nesrečami, ki jih sprejme Vlada RS. |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **7.b Predstavitev ocene finančnih posledic pod 40.000 EUR:**~~/~~ |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* **pristojnosti občin,**
* **delovanje občin,**
* **financiranje občin**.
 | DA |
| Gradivo (predpis) je bilo poslano v mnenje: * Skupnosti občin Slovenije SOS: DA
* Združenju občin Slovenije ZOS: DA
* Združenju mestnih občin Slovenije ZMOS: DA

Predlogi in pripombe združenj so bili upoštevani:* v celoti
* večinoma,
* delno,
* niso bili upoštevani.

Predlog besedila je bil posredovan v usklajevanje na SOS, ZOS in ZMOS 9. 5. 2024. Ministrstvo je 22. 5. 2024 s strani Združenja mestnih občin Slovenije prejelo pripombe Mestne občine Ljubljana. Pripomb in predlogov iz navedenega dopisa ni bilo mogoče upoštevati, saj se pretežno nanašajo na normativno urejanje področja varstva pred naravnimi in drugimi nesrečami oziroma konkretni predlogi niso predmet vsebine resolucije. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| V javni obravnavi besedila na e-demokraciji so komentarje oddali: Mreža za NVO; Slovenska filantropija, Rdeči križ Slovenije, Zavod za gradbeništvo in dva neznana pošiljatelja. 1. **Mreža za NVO**, njihovi predlogi so delno upoštevani

Upoštevano je vključevanje spontanih prostovoljcev, ki bo opredeljena z načrti zaščite in reševanja na vseh ravneh načrtovanja za izvajanje nalog takojšnjega odpravljanja posledic nesreč, dokler so aktivirani načrti zaščite in reševanja in nadgradnja aplikacije prostovoljcev je vključena. **Ni upoštevan predlog,** da se z resolucijo določi referenčni organizacijo za koordinacijo prostovoljcev in komunikacijo z njimi, ker je to izvedbeni akt. Prav tako ni upoštevan predlog, da se določi posebna vloga regijskim stičiščem, horizontalnim in vsebinskim mrežam za informiranje prebivalcev in NVO o nevarnostih nesreč in obveščanje ob nesrečah, ker je to po našem mnenju ustrezno sistemsko urejeno. 1. **Slovenska filantropija**, njihovi predlogi so delno upoštevani

Ni upoštevan predlog, da se že v resoluciji določi povračilo nastalih stroškov NVO. Razširja pa se možnost usposabljanj tudi za njihove člane. Potrebne so ustrezne sistemske spremembe. 1. **Rdeči križ Slovenije,** njihovi predlogi so delno upoštevani

Ni upoštevan predlog, da se pri nalogah RKS (v analizi stanja) doda, da RKS ustanavlja enote za prvo psihološko pomoč ljudem ob izrednih razmerah, naravnih in drugih nesrečah, ker le to še ni dogovorjeno. Prav tako ni sprejet predlog glede, da se med preventivne dejavnosti vključijo tudi za zdravje negativni dejavniki tveganja in aktivno vključevanje Strokovnega centra za prvo pomoč ter podrobnejši razvoj enot RKS in ekip za prvo pomoč. Predlogi bodo upoštevani pri pripravi podzakonskih predpisov. 1. **Zavod za gradbeništvo –** v celoti upoštevano (redakcijski popravki, predlogi za vnos POTROG in potresna ogroženost)
2. **Neznana pošiljatelja,**

Prvi predlog se nanaša širitev programov usposabljanja na različne ciljne skupine , ki opravljajo naloge ZRP, drugi predlog pa je redakcijski popravek – zamenjava vrstnega reda ZTS in ZKSS.Oba predloga sta upoštevana. V času javne razprave je predlog dopolnitev na osnutek besedila v predhodnem usklajevanju na Upravo RS za zaščito in reševanje posredovala tudi Gasilska zveza Slovenije. Njihovi predlogi, ki niso bili vezani na konkretne predloge nadaljnjega razvoja gasilstva so bili upoštevani pri pripravi predloga. Neupoštevani pa bodo vključeni v letne načrte varstva pred naravnimi in drugimi nesrečami. V javni predstavitvi predloga 20. 5. 2024, ki so se ga udeležili predstavniki občin in sil za zaščito, reševanje in pomoč je s strani predstavnikov občin izraženo zadovoljstvo, da je bilo pri pripravi besedila upoštevanih veliko njihovih predlogov. Na samo besedilo resolucije ni bilo danih predlogov dopolnitev. Pobude so se nanašale na urejanje konkretnih problemov v zvezi z aplikacijo AJDA, intervencijami v sosednjih državah in zavarovanji reševalcev, ki so zaposleni v tujini.  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | DA |
|  **Marjan Šarec** **minister** |

Poslano:

* naslovniku,
* URSZR.